Tehnologia a intrat şi-n biserică. Contribuţiile la cutia milei se fac, de azi, şi cu cardul.

Sistemul a fost introdus deocamdată într-o singură parohie din Paris. La sfârşitul slujbei de duminică, printre cei prezenți în biserică a circulat ca de obicei coşul pentru donaţii alături de urmaşul său hi-tech: cititorul de carduri.

Acesta vine cu patru opţiuni de plată: 2, 3, 5 sau 10 euro. Au fost create cinci astfel de cutii ale milei şi în funcţie de succesul pe care îl înregistrează, programul ar putea fi extins şi în alte biserici. Statisticile diocezei din capitala Franței arată că un credincios cotizează anual cu circa 94 de euro.